钦定古今图书集成/理学汇编/学行典/第248卷 > 李志学
## 钦定古今图书集成/理学汇编/学行典/第248卷 > 李志学

按《吴县志》：“李志学，字锐尔，县学生。刚毅亮直，笃嗜经
史，教授生徒，讲诵不辍。性至孝，事继母如本生，遗赀
悉让弟，力抚成立。乐道安贫，一介不取。尝自哦‘志士
安贫，达人知命’之句。逾艾，鳏居不再娶。子吴滋，登第
后，布衣徒步如故，利欲之言，从不出口入耳。年七十
八，病笃，检箧中契券悉焚之，犹谆谆酌处赡亲族事”，
从容而逝。孙模复为名御史，克以德望推重于时气
味宁静澹泊，庶几前辈风流。